આ ત્રણ બેઠકને રાજકીય હવાને પારખી લેતી બેઠક (bell-wether) તરીકે ઓળખવામાં આવે છે. 

એવી માન્યતા છે કે જે પક્ષ વલસાડ, જામનગર કે બનાસકાંઠાની બેઠક જીતે તે પક્ષ (કે તેના નેતૃત્વમાં યુતિ) કેન્દ્રમાં સરકાર બનાવે.  

વર્તમાન ચૂંટણીમાં ભાજપે 303 બેઠક જીતી છે અને બહુમત માટે જરૂરી 272નો આંક પાર કરી લીધો છે તથા એનડીએ કુલ 350 બેઠક પર વિજય તરફ અગ્રેસર છે. 

2014ની જેમ જ તમામ 26માંથી 26 બેઠક જીતીને ગુજરાતમાં સર્વશ્રેષ્ઠ પ્રદર્શનનું પુનરાવર્તન કર્યું છે. 

વલસાડની વિશિષ્ટતા 

અનુસૂચિત જાતિ માટે અનામત વલસાડ (બેઠક નંબર 26) પર ભાજપના ડૉ. કે. સી. પટેલની સામે ભાજપના જીતુ ચૌધરી હતા. 

પટેલ આ ચૂંટણીમાં ચૌધરીને ત્રણ લાખ 53 હજાર 797 મતે હરાવી વિજયી થયા. ગત વખતે તેઓ 208004 મતે વિજયી થયા હતા. 

લોકસભાની ચૂંટણી દરમિયાન 75.21 ટકા મતદાન થયું હતું અને 1256702 નાગરિકોએ તેમના મતાધિકારનો ઉપયોગ કર્યો હતો. 

વરિષ્ઠ પત્રકાર ફયસલ બકીલીના કહેવા પ્રમાણે, "કેન્દ્રીય રાજકારણમાં 'જો વડા પ્રધાન બનવાનો રસ્તો ઉત્તર પ્રદેશમાંથી થઈને જાય છે', તો વલસાડ એ 'લક્કી ચાર્મ' છે." 

"કેન્દ્રમાં જનતા પાર્ટીની સરકાર બની હોય કે જનતા દળની. વલસાડની બેઠકે રાજકીય વલણને પારખ્યું છે."

વર્ષ 2004 અને 2009માં કૉંગ્રેસના ઉમેદવાર કિશન પટેલ આ બેઠક પરથી સાંસદ રહ્યા હતા. 

એ સમયે કેન્દ્રમાં કૉંગ્રેસના નેતૃત્વમાં યૂપીએ (યુનાઇટેડ પ્રૉગ્રેસિવ અલાયન્સ)ની સરકાર બની હતી. 

હાફૂસ કેરી તથા ચીકુ માટે રાજ્યભરમાં વિખ્યાત વલસાડ હેઠળ ડાંગ (ST), વાંસદા (ST), ધરમપુર (ST), વલસાડ, પારડી, કપરાડા (ST) અને ઉમરગામ (ST) એ આ લોકસભાક્ષેત્ર હેઠળની વિધાનસભા બેઠકો છે.

વર્ષ 2014માં ભાજપના ડૉ. કે. સી. પટેલે કૉંગ્રેસના કિશન પટેલને પરાજય આપ્યો. એ સમયે કેન્દ્રમાં ભાજપના નેતૃત્વમાં એનડીએ (નેશનલ ડેમૉક્રેટિક અલાયન્સ)ની સરકાર બની હતી.  

2004 પહેલાં ભાજપના મણિલાલ ચૌધરી આ બેઠક પરથી સાંસદ હતા. એ સમયે કેન્દ્રમાં એનડીએની સરકાર હતી. 

કૉંગ્રેસ અધ્યક્ષ રાહુલ ગાંધીએ ધરમપુર ખાતે જાહેરસભાને સંબોધીને ગુજરાતમાં ચૂંટણીપ્રચારની 'ઔપચારિક' શરૂઆત કરી હતી. 

પરંપરાગત રીતે આદિવાસી બહુમતી ધરાવતી આ બેઠક કૉંગ્રેસનો ગઢ રહી છે. જોકે, ગત વખતે મોદીલહેરમાં કૉંગ્રેસના હાથમાંથી આ બેઠકને ખૂંચવી લેવામાં ભાજપને સફળતા મળી હતી. 

તમે આ વાંચ્યું કે નહીં?

વિધાનસભા અને વલસાડની બેઠક 

વિધાનસભા માટે પણ વલસાડની બેઠકની 'રાજકીય હવાનું વલણ પારખતી બેઠક'... \n\nમને ઉપરના લેખ માટે સારું શીર્ષક આપો.
ગુજરાતની આ બેઠકોએ ફરી એક વખત દેખાડ્યું કે કેન્દ્રમાં કોની સરકાર બનશે